Jesu o ne a hutsafala thata fa a ne a kopana le motlholagadi wa kwa Naina a bo a bona morwawe yo o tlhokafetseng. Pego ya Bibela e re bolelela jaana: “E ne ea re [Jesu] a atamèla kgōrō ea motse [wa Naina], bōnañ, ga bo go rwelwe moshwi, a isiwa kwa ntlè; ea bo e le morwa mmagwè eo o esi, me èna mmagwè ea bo e le motlhōlagadi; le batho ba le bantsi ba motse ba bo ba na le mosadi. Me ea re Morèna a mmōna, a mo tlhomogèla pelo, me a mo raea, a re, Se lele. Me a atamèla a ama secholō: me ba ba mo rweleñ ba èma. Me a re, Lekau, kea gu raea, Coga. Me eo o na a shule a rapamologa, me a simolola go bua. Me a mo neèla mmagwè. Me poihō ea ba chwara botlhe; me ba galaletsa Modimo, ba re, Go cogile moperofeti eo mogolo gare ga rona: me Modimo o lekotse batho ba ōna.” Ela tlhoko kafa Jesu a neng a tlhomoga pelo ka gone mo a neng a ba a tsosa morwa yo o esi wa motlholagadi! A ko o akanye fela gore seo se bolelela pele eng ka isagwe!—Luke 7:12-16.